open-index/open-wikipedia-markdown huggingface dataset:
Tanatoforna displazija

**Tanatoforna displazija** je težak skeletni poremećaj koji karakterizira neproporcionalno malim grudnim košem, ekstremno kratkim udovi i naborima viška kože na rukama i nogama.

## Simptomi i znaci
Dojenčad s ovim stanjem ima neproporcionalno kratke ruke i noge s dodatnim naborima kože. Ostali znaci poremećaja uključuju uske grudi, mala rebra, nerazvijena pluća i povećanu glavu sa velikim čelom i istaknutim, široko razmaknutim očima.

Tanatoforna displazija je smrtonosna skeletna displazija podijeljena u dva podtipa. Tip I karakterizira ekstremna rizomelija, savijene duge kosti, uski grudni koš, relativno velika glava, normalna dužina trupa i odsutna lobanja lista djeteline. Na kičmi javlja se  platispondilija, lobanja ima kratku bazu i, često, smanjea je  vličina *foramen magnum*. Čelo je istaknuto, a mogu biti prisutni hipertelorizam i sedlasti nos. Šake i stopala su normalni, ali su prsti kratki. Tip II karakteriziraju kratke, ravne duge kosti i djetelinasta lobanja.

## Uzroci
Ova bolest može se povezati sa misens mutacijama u receptora faktora rasta fibroblasta-3. Nasljeđuje se autosomno dominantno.

## Dijagnoza
### Klasifikacija
Dojenčad sa tanatofornom displazijom tipa 1 također imaju zakrivljene butne kosti, spljoštene kosti kičme (platispondilija) i skraćena grudnna rebra.  Prenatalne ultrazvučne slike rebara ponekad izgledaju asimetrično, a zapravo nisu. U određenim slučajevima, ovo je izazvalo pogrešnu dijagnozu kao *osteogenisis imperfecta* (OI) tip II.

Neobičan oblik glave nazvan njemački *kleeblattschädel* = lobanja u obliku lista djeteline, može se vidjeti kod tanatoforne displazije tipa 2.

## Prognoza
Termin tanatoforan je grčka oznaka za "nositi smrt". Djeca s ovim stanjem obično su mrtvorođena ili umiru ubrzo nakon rođenja od respiratorne insuficijencije. Mali broj je preživio do djetinjstva, a vrlo mali broj nakon toga. Preživjeli imaju poteškoća s neovisnim disanjem i potrebna im je respiratorna podrška, kao što je visokoprotočni kisik kroz kanilu ili podršku ventilatora putem traheostomije. Također mogu postojati dokazi spinalne stenoze i napada.
Najstarija poznata živa TD preživjela u 2013.  bila je 29-godišnja žena. Jedan muškarac je doživio 26 godina, a rugi 20 . U 1998. godine objavljeno je da 21-godišnji muškarac sa ovim stanjem živi u Sjedinjenim Državama, dok su dvoje djece sa TD od 10 i 12 godina, dječak i djevojčica, poznati u Njemačkoj. Sa TD je živio i 6-godišnji dječak i dva jednogodišnja dječaka. U 2021. u New Yorku živio je Christopher Álvarez, 24-godišnji Kolumbijac.

## Učestalost
Ovo stanje pogađa oko 1/60.000 rođenih.

## Reference
## Vanjski linkovi 
* GeneReview/NCBI/NIH/UW entry on Thanatophoric Dysplasia
* 

Kategorija:Geni na hromosomu 4
Kategorija:Nedostaci receptora ćelijske površine
Kategorija:Rijetke bolesti
Kategorija:Tanatos
Kategorija:Nasljedne bolesti
Atelosteogeneza tip II

**Atelosteogeneza, tip II** je težak poremećaj razvoja hrskavica i kostiju. Rijetka je, a novorođenčad s ovim poremećajem obično su mrtvorođena; međutim, oni koji prežive rođenje umiru ubrzo nakon toga 

## Simptomi i znaci
Dojenčad rođena s ovim stanjem ima vrlo kratke ruke i noge, uske grudi i istaknut, zaobljen abdomen. Ovaj poremećaj je također karakteriziran otvorom na krovu usne šupljine (rascjep nepca), karakterističnim crtama lica, stopalom okrenutim prema unutra i prema dolje (ravna stopala) i neuobičajeno pozicioniranim palčevima (autostoperski palčevi )

Znakovi i simptomi atelosteogeneze tipa 2, slični su onima kod drugog skeletnog poremećaja koji se zove dijastrofijska displazija. Atelosteogeneza tip 2, međutim, ima tendenciju da bude teža.

## Genetika
Atelosteogeneza tip 2 jedan je iz spektra skeletnih poremećaja uzrokovanih mutacijama u genu SLC26A2. Protein koji je kodiran ovjm genom neophodan je za normalan razvoj hrskavice i za njenu konverziju u kost. Mutacije u genu SLC26A2 remete strukturu hrskavice u razvoju, sprečavajući kosti da se pravilno formiraju i rezultiraju skeletnim problemima karakterističnim za atelosteogenezu, tip 2.

Ovo stanje je autosomno recesivni poremećaj, što znači da se defektni gen nalazi na autosomu u dvije alelne kopije – po jedna od svakog roditelja – moraju biti naslijeđene da bi se dijete rodilo sa poremećajem. Roditelji djeteta sa autosomno recesivnim poremećajem nisu zahvaćeni poremećajem, već su nositelji jedne kopije (heterozigoti) izmijenjenog gena.

## Reference
Ovaj članak uključuje tekst  javnog domena iz Nacionalne medicinske biblioteke SAD-a''

## Dopunska literatura
* GeneReviews/NCBI/NIH/UW entry on Atelosteogenesis Type 2, McAlister Dysplasia, de la Chapelle Dysplasia
* OMIM entries on Atelosteogenesis Type 2

## Vanjski linkovi 
Kategorija:Geni na hromosomu 5
Kategorija:Autosomno recesivni poremećaji
Kategorija:Rijetke bolesti
Kalmi Baruh

**Kalmi Baruh** bio je bosanskohercegovački filolog, književni kritičar, prevoditelj, pionir hispanoloških i sefardskih studija u Bosni i Hercegovini i tadašnjoj Jugoslaviji. 

## Biografija 
Kalmi Baruh rođen je u 25. decembra 1896. godine u Sarajevu, u sefardskoj porodici koja se u Sarajevo doselila iz Višegrada. Osnovnu školu, a potom gimnaziju završio je u Sarajevu. Već kao učenik uključio se u rad Jevrejskog đačkog literarnog društva "Jehuda Makabi", te tada započinje rad na prevođenju književnog naslijeđa sefardskih Jevreja. Tokom Prvog svjetskog rata zapada u rusko zarobljeništvo. Studirao je u Zagrebu, Beču i Parizu. U Beču je 1923. godine doktorirao s temom “Razvoj glasova u jevrejsko-španskom jeziku u Bosni” ili “Glasovni sistem u jevrejsko-španskom jeziku u Bosni”.

Kalmi Baruh je izvjesno vrijeme proveo na filološkim i književnim studijama u Berlinu i Madridu. U Madridu se družio sa najnaprednijim i najuticajnijim intelektualcima, te je sistematski radio na sabiranju i izučavanju različitih materijala na osnovu kojih je kasnije napisao niz eseja i članaka, te u tekstovima koji objašnjavju političke i društvene pojave u tadašnjoj predrevolucionarnoj i revolucionarnoj Španiji. Bio je saradnik "Revista de Filologia Espafiola« u Madridu. Govorio je francuski, italijanski, njemački, engleski, španski, katalonski, arapski, turski, hebrejski i  rumunski, za koji je bio sudski tumač.

Kalmi Baruh objavio je brojne članke i studije u različitim časopisima, kako u Bosni i Hercegovini, tadašnjoj Jugoslaviji, tako i širom svijeta.  Posvećeno je sakupljao španske romanse u Bosni i Hercegovini, Makedoniji, te Kosovu, te sarađivao sa Laurom Papo-Bohoretom. Osim posvećenosti sefardskoj tematici i sefardskom kulturnom naslijeđu, Kalmi Baruh je napisao brojne eseje o staroj i modernoj španskoj književnosti, a posebna preokupacija su mu bili napredni pisci u Španskom građanskom ratu. Za vrijeme fašističke okupacije Sarajeva, propala mu je sva neobjavljena naučno književna građa i  romanse u rukopisu, što predstavlja neprocjenjivi gubitak za kulturno naslijeđe Bosne i Hercegovine.

## Djela (selektivno) 
* Španske romanse bosanskih Jevreja
* El Judeo-Español de Bosnia
* Jevreji na Balkanu i njihov jezik
* Španija u doba Majmonidesovo
* Španija Filipa II
* Španija u književnosti jedne generacije
* Miguel de Unamuno
* Islamski izvori Danteove Božanstvene komedije

## Posebna izdanja sabranih radova 
* Kalmi Baruh - Eseji i članci iz španske književnosti* (Sarajevo, 1956)
* Kalmi Baruh - Izabrana djela*, (Sarajevo, 1972)
* Kalmi Baruh - Selected Works on Sephardic and Other Jewish Topics (Jerusalem, 2005)

## Vanjski linkovi 
Abadžija, Maja. Kalmi Baruh: prevelik za svoju sredinu,Oslobodjenje, 12.4.2018.

## Reference 
Kategorija:Rođeni 1896.
Kategorija:Umrli 1945.
Kategorija:Jevreji u Bosni i Hercegovini
Kategorija:Sefardi u Bosni i Hercegovini
Kategorija:Jevreji
Kategorija:Sefardi
Kategorija:Bosanskohercegovački lingvisti
Kategorija:Bosanskohercegovački filolozi
Kategorija:Bosanskohercegovački prevodioci
Kategorija:Biografije, Sarajevo
AB varijanta GM2-gangliozidoze

**AB varijanta GM2-gangliozidoze** je rijedak, autosomno recesivni metabolički poremećaj koji uzrokuje progresivno uništavanje nervnih ćelija u mozgu i kičmenoj moždini. Ima slične patološke promjene kao i Sandhoffova i Tay-Sachsova bolest. Tri bolesti su zajedno klasifikovane kao GM2-gangliozidoze, jer svaka bolest predstavlja posebnu molekulsku tačku neuspjeha u aktivaciji istog enzima, beta-heksozaminidaze. **AB varijanta** je uzrokovana neuspjehom u genu koji stvara enzim kofaktora za beta-heksozaminidazu, zvani GM2-aktivator.

## Simptomi i znaci 
Znakovi i simptomi AB varijante GM2-gangliozidoze, identični su onima kod dojenačke Tay–Sachsove bolesti, osim što testiranje enzima pokazuje normalne nivoe heksozaminidaze A.

Očna abnormalnost koja se zove trešnjastocrvena pjega, koja se može identificirati očnim pregledom, karakteristična je za ovaj poremećaj. Ova pjega je isti nalaz koji je Warren Tay prvi put prijavio 1881. godine, kada je identifikovao slučaj Tay-Sachsove bolesti, i ima istu etiologiju.

Prognoza za AB varijantu je ista kao i za dojemnačku Tay-Sachsovu bolest. Pogođena djeca sa AB varijantom umiru u preranom ili ranom djetinjstvu.

## Uzrok 
Mutacije u genu GM2A uzrokuju GM2-gangliozidoznu AB varijantu. Ovo stanje nasljeđuje se po autosomno recesivno obrascu.

GM2A gen kodira  protein koji se zove GM2-aktivator. Ovaj protein je neophodan za normalnu funkciju beta-heksosaminidaze A, kritičnog enzima u nervnom sistemu, koji razgrađuje lipid zvani GM2-gangliozid. Ako  su oba alela na ovom lokusu mutirana poremete aktivnost GM2-aktivatora, pa beta-heksosaminidaza A ne može obavljati svoju normalnu funkciju. Kao posljedica toga, gangliozidu akumuliraju se u centralnom nervnom sistemu, sve dok ne ometaju normalne biološke procese. Progresivno oštećenje uzrokovano nakupljanjem gangliozida dovodi do uništenja nervnih ćelija. Enzimski test testovi pacijenata sa TSD-om otkrili su nekoliko neobičnih lažno negativnih slučajeva, pacijenata koji su razvili bolest, ali su imali normalnu aktivnost enzima. U drugim slučajevima, roditelji koji se nisu testirali kao nositelji TSD-a imali su djecu koja su se ipak razboljela od simptoma klasičnog dojenačog TSD-a.

Na kraju je utvrđeno da GM2 gangliozidoza može biti uzrokovana mutacijama na tri različita gena, od kojih je jedan bio proteinski aktivator. Bolest uzrokovana mutacijom koja onemogućuje ovaj protein nazvana je AB varijanta. U 1992., sam GM2A gen je lokaliziran na hromosom 5, a precizan lokus je određen sljedeće godine.

## Također pogledajte
* GM2-gangliozidoza

## Reference 
## Vanjski linkovi
Kategorija:Geni na hromosomu 5
Kategorija:Poremećaji skladištenja lipida
Kategorija:Autosomno recesivni poremećaji
Kategorija:Rijetke bolesti
Bosch–Boonstra–Schaafov sindrom optičke atrofije

**Bosch-Boonstra-Schaafov sindrom optičke atrofije** jest rijetko autosomno nasljedno stanje koje karakterizira zaostajanje u razvoju, intelektualna invalidnost i smanjena oštrina vida.

## Ispoljavanje
Svi opisani pacijenti patili su od zaostajanja u razvoju, intelektualne ometenosti (raspon koeficijenta inteligencije 48–74) i smanjene vidne oštrine. Očne abnormalnosti uključuju male diskove, blijede diskove, ekskavaciju diska, strabizam i latentni nistagmus.

Ostale karakteristike ovog stanja su donekle varijabilne i uključuju
* Nega lica
**Naborane uši
** Spiralne anomalije
** Mali nosni greben
** Visoki nosni most
** Zaokrenut nos
**Epikanusne nabore
** Uzdignute palpebralne pukotine
* Skeletni
** Konusni prsti
** Hipotonija

## Genetika
Ovo stanje je uzrokovano mutacijama u genu NR2F1, na dugom kraku hromosoma 5 (5q15). Gen kodira protein koji djeluje kao jedarni receptor i regulator transkripcije. Ovo stanje se nasljeđuje po  obrascu autosomno dominantnih svojstava.

## Epidemiologija
Ovo stanje se smatra rijetkim, s manje od 50 slučajeva opisanih u literaturi do 2019.

## Historija
Ovo stanje je prvi put opisano 2014.

## Reference
## Vanjski linkovi 
Kategorija:Geni na hromosomu 5
Kategorija:Urođeni poremećaji
Kategorija:Rijetke bolesti
Kategorija:Sindromi
Kategorija:Autosomno dominantni poremećaji
Woodstock 1994 (album Green Daya)

**Woodstock 1994** je koncertni album američke pank-rok grupe Green Day. Album je objavljen na Dan prodaje ploča 13. aprila 2019. u čast 50. godišnjice Woodstocka i 25. godišnjice koncerta Green Daya na Woodstocku '94.

## Pozadina 
Green Day je svirao na Woodstock festivalu 14. augusta 1994, 6 mjeseci nakon što su objavili treći studijski album Dookie koji je bio njihov prvi album pod velikom izdavačkom kućom. Nastup je bio jedan od najupečatljivijih na festivalu, a bend se umiješao u tuču blatom sa svojim obožavateljima. Tré Cool je o događaju rekao: "Bio je to ludi koncert – koncert koji je promijenio cijele naše živote."

## Nastup 
Woodstock '94 se također naziva *Mudstock* ili ''Mudstock '94'', dijelom zbog kišnog vremena zbog kojeg su nastale velike količine blata. Tokom nastupa Green Daya, publika je počela da zasipa binu blatom. Jedni komadi blata udarili su gitaristu i glavnog vokalistu Billiea Joea Armstronga. Armstrong se je tada pridružio borbi blatom sa publikom tokom njihove pjesme "Paper Lanterns". Basistu Mikea Dirnta je zaštitar srušio na zemlju i izbio mu jedan zub jer je mislio da je obožavatelj koji je skočio na binu. Uprkos sada već poznatoj borbi blatom i Dirntovoj povredi, Woodstock je brzo doveo do uspjeha tada nedavno objavljeni album Green Daya, Dookie.

## Spisak pjesama 
Sve tekstove napisao je Billie Joe Armstrong; sve pjesme izvodi Green Day.

## Sastav 
**Green Day**

* Billie Joe Armstrong – gitara, glavni vokal
* Mike Dirnt – bas-gitara, prateći vokal
* Tré Cool – bubnjevi

**Produkcija**

* Green Day – producent
* Chris Dugan – producent

## Ljestvice 
## Reference 
Kategorija:Albumi iz 2019.
Kategorija:Albumi Green Daya
Kategorija:Woodstock
Neka svijet bude orkestar / Saraj-poljem

**Neka svijet bude orkestar / Saraj poljem** jest singl ploča sarajevske i jugoslavenske pop rok grupe Rezonansa. Nekadašnja beogradska izdavačka kuća PGP RTB objavila ga je 1977. Muziku i stihove za naslovnu pjesmu "Neka svijet bude orkestar" napisao je Mario Mihaljević, a aranžman Rajmond Ruić, koji je ujedno bio i dirigent. Počinje u laganijem ritmu na bubnjevima, uz pratnju gudača, klavira i kasnije puhača. Prvi put je koncertno izvedena na festivalu Vaš šlager sezone 1977. uz pratnju Revijskog orkestra Radiotelevizije Sarajevo. Prvi stih pjesme otpjevala je Branka Likić, a drugi stih njen brat Brano Likić. Tekst u pjesmi odnosi se na ljepotu življenja u nekadašnjoj Jugoslaviji, a vrhunac je refren sa pozivom svim narodima svijeta da se pridruže, te da zajedno pjevaju i žive u miru i ljubavi. 
Na B-strani je pjesma pod nazivom "Saraj poljem" za koju je muziku i aranžman napiso Brano Likić, a tekst Esad Velić. Počinje sa bubnjevima i bas-gitarom odsviranim u živahnom funk muzičkom stilu, koji je zajedno sa svojom grupom proslavio američki pjevač James Brown. Ova dva muzička instrumenta imaju aktivnu ulogu u cijeloj pjesmi, što je jedna od najprepoznatljivijih osobina funk muzike. Njima se pridružuje električna gitara, za kojom slijedi kratki solo na električnim orguljama kao priprema za pjevanje Brane Likića. Tekst u pjesmi "Saraj poljem" ima elemente bosanskohercegovačkog folklora, što je jedna od prepoznatljivih osobina sarajevske škole pop roka. Također, tu je i zanimljiv solo na električnoj gitari za kojim slijedi kratki solo na električnim orguljama koji uvodi na pjevanje s početka pjesme. Fotografiju i dizajn omota singl ploče uradio je Dragan S. Stefanović.
Pjesma "Neka svijet bude orkestar" preuzeta je s drugog albuma grupe Rezonansa pod nazivom *Procvjetala ljubičica plava*

## Članovi grupe 
* Brano Likić – pjevanje, akustična gitara, bas-gitara
* Branka Seka Likić – pjevanje
* Mario Barišić - violina
* Bobo Arkus - violina, klavir
* Ljubo Pavlović - bubnjevi

## Muzički primjeri 
* "Neka svijet bude orkestar"
* "Saraj poljem"

## Reference 
Kategorija:Singlovi iz 1977.
Kategorija:Singlovi grupe "Rezonansa"
Kategorija:Singlovi u izdanju PGP RTB-a
Granulasta rožnjačna distrofija tip I

rožnjače koja su se srasla u područjima što dovodi do izduženih i zvjezdastih oblika]]
**Granulasta distrofija rožnjače** ili **zrnasta rožnjačna distrofija** je sporo progresivna distrofija rožnjače koja najčešće počinje u ranom djetinjstvu.

Zrnasta distrofija rožnjače ima dva tipa:
* **Zrnasta distrofija rožnjače tip I**, također i distrofija rožnjače Groenouwov tip I, rijedak je oblik distrofije rožnjače kod ljudi. Prvi ga je opisao njemački oftalmolog Arthur Groenouw 1890. godine.
* **Zrnasta distrofija rožnjače tip II**, zvana **Avellinska distrofija rožnjače** ili **kombinirana zrnastorešetkasta distrofija rožnjače** je također rijedak oblik distrofije rožnjača. Poremećaj su prvi opisali Folberg i saradnici 1988. Naziv Avellinska distrofija rožnjače dolazi od prva četiri pacijenta u originalnoj studiji, od kojih svaki prati svoje porodično porijeklo do italijanske provincije Avellino.

## Ispoljavanje 
Zrnasta distrofija rožnjače dijagnostikuje oftalmolog ili optometrista tokom pregleda očiju. Lezije se sastoje od centralnih, finih, bjelkastih zrnastih lezija u rožnjači. Oštrina vida je blago smanjena.

## Genetika 
Granulasta distrofija rožnjače uzrokovana je mutacijom gena TGFBI, koji se nalazi na hromosomskom segmentu  5q31. Poremećaj se nasljeđuje na autosomno dominantan način.

## Liječenje 
Transplantacija rožnice nije potrebna osim u vrlo teškim i kasnim slučajevima.
Osetljivost na svetlost može se prevazići nošenjem zatamnjenih naočala.

## Također pogledajte 
* Distrofija rožnjače

## Reference 
Kategorija:Geni na hromosomu 5
Kategorija:Poremećaji bionjače i rožnjače
Kategorija:Oko
Kategorija:Vid
Milodraška ahdnama

[mini| Prijepis koji se čuva u [Franjevački samostan u Fojnici|Franjevačkom samostanu u Fojnici.]]
**Milodraška ahdnama**, zvana i **Fojnička ahdnama**, kao i **Milodraški hatišerif** bila je ahdnama koju je 28. maja 1464. godine (ili 1463.) izdao osmanlijski sultan Mehmed Osvajač bosanskim franjevcima, koje je predstavljao Anđeo Zvizdović.

## Tradicija i historija 
Prema predanju bosanskih franjevaca, sultan Mehmed se spremao na odlazak nakon osmanlijskog osvajanja Bosanskog Kraljevstva kada mu je u osmanlijski vojni logor u Milodražu došao Anđeo Zvizdović. Predvođen Mehmedovim vojnicima, Zvizdović je skrenuo pažnju sultanu na egzodus katolika iz novoosvojene zemlje. Fratar je posebno ukazao na neophodnost održavanja trgovaca, zanatlija i rudara, te je tako uspio dobiti Mehmedovo svečano obećanje o vjerskoj toleranciji. Franjevci Bosne Srebrene priznali su Mehmeda za svog suverena vladara, a on je zauzvrat obećao da će "franjevci imati slobodu i zaštitu i da se mogu bez straha vraćati i naseljavati zemlje u Carstvu u svojim samostanima. Niko ih ne smije napadati, niti ugrožavati njihove živote, imovinu ili crkve." Svojim oblikom i sadržajem, kao i Mehmedova lična zakletva, nalikuju međunarodnom ugovoru.

Prava izražena u Milodraškoj ahdnami ponavljali su svi naredni osmanlijski sultani, ali su franjevci ipak bili u teškom položaju sa lokalnim vlastima. Iako su bili lojalni osmanlijskom režimu, lokalna vlast ih je često sumnjičila da pomažu katoličkom Habsburškom Carstvu, najvećem neprijatelju Osmanlijskog Carstva. Bosanski franjevci su koristili ahdnamu ne samo u odnosima s muslimanskim vlastima, već i da bi se zaštitili od ambicija pravoslavnog klera kada je ono na osnovu ranijeg *fermana*  polagalo pravo na ubiranje poreza i od njih. Za Fojničku ahdnamu se često kaže da je omogućila opstanak rimokatolicizma u Bosni i Hercegovini.

Fojnička ahdnama sačuvana je u prepisima; *ahdnama* je vjerovatno izdata i srebreničkim franjevcima 1462. godine, ali je potpuno izgubljena. Odsustvo originalnog dokumenta navelo je neke historičare da opisuju Milodrašku ahdnamu kao falsifikat. Njena vjerodostojnost potvrđena je tek sredinom 20. vijeka.

## Napomene
## Reference 
 

## Literatura 
* 
* 
* 
* 

## Vanjski linkovi 
* 

Kategorija:Bosna i Hercegovina u Osmanskom Carstvu
Kategorija:Rimokatolička crkva u Bosni i Hercegovini
Diastrofijska displazija

**Dijastrofna displazija** je autosomna recesivna displazija koja utiče na razvoj hrskavice i kostiju. ("Dijastrofizam" je opći termin koji se odnosi na uvijanje.) Dijastrofna displazija je posljedica mutacija u genu *SLC26A2*.

Pogođene osobe su niskog rasta, s vrlo kratkim rukama i nogama i problemima sa zglobovima koji ograničavaju pokretljivost.

## Znakovi i simptomi
Ovo stanje također karakterizira neuobičajena spuštena stopala, stopala sa uvrtanjem metatarzusnih kostiju, *tarsus varus* okrenuti ka unutra i prema gore i inverzijska adukcija. Nadalje, klasično se manifestiraju sa skoliozom (progresivna krivina kičme) i neuobičajeno pozicioniranim palčevima (autostoperski palčevi). Otprilike polovina dojenčadi s dijastrofnom displazijom rađa se s otvorom na krovu usne šupljine koji se naziva rascjep nepca. Oticanje vanjskih ušiju također je uobičajeno kod novorođenčadi i može dovesti do zadebljanih, deformiranih ušnih školjki.

Znakovi i simptomi dijastrofne displazije slični su onima kod drugog skeletnog poremećaja koji se zove atelosteogeneza tip 2; međutim dijatrofna displazija ima tendenciju da bude manje teška.

## Genetika
To je jedan iz spektra skeletnih poremećaja uzrokovanih mutacijama u genu *SLC26A2*. Protein koji  je kodiran ovim genom neophodan je za normalan razvoj hrskavice i za njenu konverziju u kost. Hrskavica je čvrsto, fleksibilno vezivno tkivo koje čini veći dio skeleta tokom ranog razvoja. Većina hrskavice se kasnije pretvara u kost, ali u odrasloj dobi ovo tkivo nastavlja da pokriva i štiti krajeve kostiju i prisutno je u nosu i vanjskim ušima. Mutacije u genu "SLC26A2" mijenjaju strukturu hrskavice u razvoju, sprečavajući da se kosti pravilno formiraju i rezultiraju problemima skeleta karakterističnim za dijastrofnu displaziju.

Ovo stanje je autosomno recesivni poremećaj, što znači da se defektni gen nalazi na autosomu, a oba roditelja moraju nositi po jednu kopiju defektnog gena kako bi se dijete rodilo s tim poremećajem. Roditelji djeteta s autosomno recesivnim poremećajem obično nisu pogođeni .

## Prevalencija
Dijastrofna displazija pogađa oko 1/500.000 porođaja; u Finskoj,  je češća, s otprilike 1/33.000 porođaja pogođenih ovim poremećajem.

## Također pogledajte
* Ahondrogeneza tip 1B

## Reference
Ovaj članak uključuje  tekst iz javnog domena sa U.S. Nacionalne medicinske biblioteke SAD''

## Vanjski linkovi 
* GeneReviews/NCBI/NIH/UW entry on Diastrophic Dysplasia

Kategorija:Geni na hromosomu 5
Kategorija:Autosomno recesivni poremećaji
Kategorija:Displazije
Pećina Šalenta

**Pećina Šalenta** jednostavni je speleološki objekat i nalazi se na kraju sela Jaruške Gornje, iznad rijeke Turije, u općini Lukavac. Dužina pećine iznosi 44,8 metara, ulaz je visok 2,5, a širok 2 metra.

## Pećinska flora i fauna
Prilikom istraživanja pećine 2015. godine primijećene su tri jedinke malog potkovastog šišmiša (Rhinolophus hipposideros) i dvije jedinke velikog potkovastog šišmiša (Rhinolophus ferrumequinum).

## Istraživanja
Pećinu je 2015. godine istraživao Miralem Husanović. Nema podataka o drugim istraživanjima.

## Katastarski broj
Katastarski broj pećine je 5001.

## Reference
Kategorija:Speleologija u Bosni i Hercegovini
Kategorija:Lukavac
Misija New Worlds

mini|Starshade sa svemirskom opservatorijom tokom raspoređivanja

Misija **New Worlds** je predloženi projekat koji se sastoji od velike okultne leteće formacije dizajnirane da blokira svjetlost obližnjih zvijezda kako bi se promatrale njihove egzoplanete u orbiti. Posmatranja bi se mogla obaviti postojećim svemirskim teleskopom, moguće svemirskim teleskopom James Webb, ili namjenskim optičkim teleskopom vidljivog svjetla koji je optimalno dizajniran za zadatak pronalaženja egzoplaneta. Preliminarni istraživački projekat finansiran je od 2005. do 2008. od strane NASA Instituta za napredne koncepte (NIAC), a predvodio ga je Webster Cash sa Univerziteta Kolorado u Boulderu u saradnji sa Ball Aerospace & Technologies Corp., Northrop Grumman, Southwest Research Institute i drugi. Od 2010. godine projekt je tražio dodatno finansiranje od NASA-e i drugih izvora u iznosu od otprilike 3 milijarde američkih dolara, uključujući vlastiti teleskop od četiri metra, ili 750 miliona dolara za jedno zvjezdano sjenilo koje će se koristiti sa svemirskim teleskopom James Webb. Ako se finansira i pokrene, radila bi pet godina.
desno|mini|350x350piksel| Žuti krug predstavlja zvijezdu, čiju svjetlost blokira okultator. Plavi krug predstavlja planetu, čija svjetlost neometano prolazi do posmatrača.
Cilj misije New Worlds je blokiranje svjetlosti koja dolazi od obližnjih zvijezda pomoću okultatora. Ovo bi omogućilo direktno posmatranje planeta u orbiti. Okulter bi bio veliki pločasti disk koji bi letio hiljadama kilometara duž linije vida. Disk bi vjerovatno bio nekoliko desetina metara u prečniku i stao bi unutar postojećih potrošnih lansirnih vozila i bio bi raspoređen nakon lansiranja.
mini|Umjetnička vizija koja prikazuje obris okultera ispred svemirskog teleskopa, sa stilski dodanim egzoplanetima u orbiti (ne u mjerilu)

## Reference 
 

Kategorija:Članci s videoklipovima
Kategorija:Svemirski teleskopi
NASA Institut za napredne koncepte

mini|desno|200x200 px
**NASA Institut za napredne koncepte (NIAC)** je NASA-in program za razvoj dalekosežnih, dugoročnih naprednih koncepata "stvaranjem proboja, radikalno boljih ili potpuno novih aerokosmičkih koncepata". Program je radio pod imenom NASA Institut za napredne koncepte od 1998. do 2007. (kojim upravlja Univerzitetsko udruženje za svemirska istraživanja u ime NASA-e), a ponovo je uspostavljen 2011. pod nazivom **NASA Innovative Advanced Concepts** i nastavlja se do danas. NIAC program finansira rad na revolucionarnim konceptima aeronautike i svemira koji mogu dramatično utjecati na to kako NASA razvija i provodi svoje misije.

## Reference 
 

Kategorija:NASA
Aeronautika

[mini| [Space Shuttle Atlantis|Space Shuttle *Atlantis* na avionu nosaču šatla.]]
**Aeronautika** je nauka ili umjetnost uključena u proučavanje, dizajn, i proizvodnju mašina sposobnih za letenje u vazduhu, i tehnike upravljanja letjelicama i raketama u atmosferi. Britansko kraljevsko aeronautičko društvo identificira aspekte "aeronautičke umjetnosti, nauke i inženjerstva" i "profesije aeronautike" (termin uključuje astronautiku)

Iako se termin prvobitno odnosio samo na *upravljanje* avionom, od tada je proširen na tehnologiju, poslovanje i druge aspekte vezane za avion.  Termin " avijacija " se ponekad koristi naizmjenično sa aeronautikom, iako "aeronautika" uključuje letjelice lakše od zraka, kao što su zračni brodovi, i uključuje balistička vozila, dok "avijacija" tehnički ne.

Značajan dio **aeronautičke nauke** je grana dinamike koja se zove aerodinamika, koja se bavi kretanjem zraka i načinom na koji on stupa u interakciju s objektima u pokretu, kao što je avion.
desno|mini| Dizajn letećih mašina Leonarda da Vinčija, oko 1490
Pokušaji letenja bez ikakvog pravog aeronautičkog razumijevanja pravljeni su od najranijih vremena, obično konstruiranjem krila i skakanjem s tornja sa osakaćenjima ili smrtonosnim rezultatima. 

Mudriji istraživači nastojali su da steknu neko racionalno razumijevanje kroz proučavanje leta ptica. Srednjovjekovni islamski naučnici Zlatnog doba, poput Abbasa ibn Firnasa, također su radili takve studije. Osnivači moderne aeronautike, Leonardo da Vinci u renesansi i Cayley 1799. godine, obojica su započeli svoja istraživanja proučavanjem leta ptica.
[mini| [Antonov An-225|Antonov An-225 *Mriya*, najveći avion ikada napravljen.]]

## Reference 
Kategorija:Članci s videoklipovima
Kategorija:Aeronautika
Atmosfera

[mini| Dijagram slojeva [Zemljina atmosfera|Zemljine atmosfere|752x752piksel]]
[mini| Planeta [Mars ima atmosferu sastavljenu od tankih slojeva gasova.|lijevo|165x165piksel]]
[mini| Atmosferski gasovi oko Zemlje [Rayleighovo rasijanje|raspršuju plavu svjetlost (kraće talasne dužine) više od svjetlosti prema crvenom kraju (duže talasne dužine) vidljivog spektra ; tako, plavi sjaj iznad horizonta se vidi kada se Zemlja posmatra iz svemira.|lijevo|197x197piksel]]
**Atmosfera** (starogrčki ἀτμός (atmós) 'para', i σφαῖρα (sphaîra) 'sfera' ) je sloj plina ili slojeva plinova koji obavija planetu, a drži se na mjestu gravitacijom planetarnog tijela. Planeta zadržava atmosferu kada je gravitacija velika, a temperatura atmosfere niska. Zvjezdana atmosfera je vanjski dio zvijezde, koji uključuje slojeve iznad neprozirne fotosfere; zvijezde niske temperature mogu imati vanjsku atmosferu koja sadrži složene molekule. Atmosfera Zemlje se sastoji od azota (78%), kisika (21%), argona (0,9%), ugljen-dioksida (0,04%) i gasova u tragovima. Većina organizama koristi kiseonik za disanje; munje i bakterije vrše fiksaciju dušika kako bi proizveli amonijak koji se koristi za proizvodnju nukleotida i aminokiselina ; biljke, alge i cijanobakterije koriste ugljični dioksid za fotosintezu . Slojeviti sastav atmosfere minimizira štetne efekte sunčeve svjetlosti, ultraljubičastog zračenja, sunčevog vjetra i kosmičkih zraka kako bi zaštitili organizme od genetskih oštećenja. Trenutni sastav Zemljine atmosfere proizvod je milijardi godina biohemijske modifikacije paleoatmosfere od strane živih organizama. https://globalchange.umich.edu/globalchange1/current/lectures/Perry_Samson_lectures/evolution_atm/ 

## Reference 
## Vanjski linkovi 
Kategorija:Planetologija
Kategorija:Plinovi
Kategorija:Atmosfera
Ivica Vanja Rorić

**Ivica Vanja Rorić** bosanskohercegovački je pisac za djecu.
## Biografija
Ivica Vanja Rorić rođen je 1951. godine u Foči kod Doboja. Učiteljsku školu završio je u Derventi i Filološki fakultet u Beogradu. Bio je urednik dječijeg lista "Vesela Sveska". Suosnivač je izdavačke kuće "Drugari" zajedno sa piscem Šimom Ešićem. Prevodi s makedonskog i slovenskog jezika.

## Važnija djela
* Đački kalendar
* Plavi vjetar
* Dječak grli svijet
* Doživljaji miša Šiša

## Vanjski linkovi
Ivica Vanja Rorić: Više gube djeca nego izdavači koji ostaju bez posla

## Reference
Kategorija:Rođeni 1951.
Kategorija:Bosanskohercegovački pisci za djecu
Kategorija:Bosanskohercegovački pisci
Kategorija:Bosanskohercegovački prevodioci
Kategorija:Biografije, Doboj
Šefik Daupović

**Šefik Fiko Daupović** bosanskohercegovački je pisac za djecu.

## Biografija
Šefik Fiko Daupović rođen je 18.augusta 1951. godine u Sarajevu. U Sarajevu je završio Pedagošku akademiju,  odsjek za književnost i jezik, gdje je kasnije dugo radio kao bibliotekar. Objavio je više knjiga poezije i proze za djecu.  Također, piše i aforizme.  Dobitnik je više nagrada za književnost među kojima i nagrade "Mak Dizdar" u Stocu. Živi i radi u Sarajevu.

## Djela
*Vjetar prodaje novine
*Večer na večeru pada
*Kraljevstvo Jah Jah : poezija za djecu i mlade
*Mali ekser
*Nobel nije kod kuće
*Priče sa slonovog jezera

## Vanjski linkovi
Poezija - Šefik Daupović Fiko 

## Reference
Kategorija:Rođeni 1951.
Kategorija:Bosanskohercegovački pisci za djecu
Kategorija:Bosanskohercegovački pisci
Kategorija:Biografije, Sarajevo
Kategorija:Dobitnici Nagrade "Mak Dizdar"
Suvaja (pećina)

**Suvaja** je pećina koja se nalazi u blizini naselja Lušci Palanka pod planinom Grmeč u Bosni i Hercegovini. Nalazi se na zapadnom obodu Lušci polja. Ulazni otvor pećine Suvaja nalazi se pored puta u selu Bobiji. Predstavlja periodski tok istoimene rijeke Suvaje, a izlazni otvor periodsko vrelo. Prilikom istraživanja ustanovljeno je da se voda u ovoj pećini pojavljuje 5-6 sati poslije pojave vode u estaveli Oko. Ta pojava upućuje na predpostavku da postoji podzemna veza pećine Suvaja i estavele Oko.

## Flora i fauna 
U pećini Suvaja pronađeni su fosili, žive školjkice endemske vrste *Congeria kusceri* i dosta primerjaka čovječije ribice. Stanište je pećinskih račića vrste *Niphargus dolichopus* i pećinskih škampa vrste *Troglocaris bosnica* koji su pronađeni samo u ovoj pećini i Dabarskoj pećini kod Sanskog Mosta.

## Reference 
Kategorija:Pećine u Bosni i Hercegovini
Kategorija:Pećine u Sanskom Mostu
DMOZ

mini|Curlie
**DMOZ** (iz *directory.mozilla.org*, ranije ime domene, stilizirano malim slovima u svom logotipu) je višejezični direktorij sa otvorenim sadržajem veza na World Wide Webu. Sajt i zajednica koji su ga održavali bili su poznati i kao **Open Directory Project** ( **ODP** ). Bio je u vlasništvu AOL-a (sada dio Verizon Media), ali ga je izgradila i održavala zajednica urednika volontera.

DMOZ je koristio hijerarhijsku ontološku shemu za organizovanje popisa lokacija. Oglasi na sličnu temu grupirani su u kategorije koje su zatim uključivale manje kategorije.

DMOZ je zatvoren 17. marta 2017. jer AOL više nije želio podržavati projekat. Web stranica je tog dana postala jedinstvena odredišna stranica, sa linkovima na statičnu arhivu DMOZ-a i na DMOZ diskusioni forum, gdje se raspravlja o planovima za rebrendiranje i ponovno pokretanje direktorija. i najavljeno je da će, iako se DMOZ URL neće vratiti, biti osigurana nasljedna verzija direktorija pod nazivom Curlie.

## Reference 
 

Kategorija:Kolaboracija
Kategorija:AOL
Atif Kujundžić

**Atif Kujundžić** bosanskohercegovački pisac za djecu i odrasle.

## Biografija
Atif Kujundžić rođen je 1947. godine u Gračanici. Pjesnik, prozaist, esejst i publicist. Objavio je oko dvadeset knjiga za odrasle i djecu.
Njegovi radovi zastupljeni su u čitankama za osnovnu školu, kao i u zajedničkim zbirkama poezije. Živi u Lukavcu i bavi se  izdavaštvom.

### Djela
* Pjesma o pticama
* Priče o dječacima i psima
* Raspust
* Staklenici godišnjih doba
*Priče iz predgrađa, roman
*Pjesme o pekmezu, kukavcu i vašaru
*Pjesme o pticama, cvijeću i drveću
*Nedim Muftić : 1967.-2012. : 1992.-2013. : čovjek, fotograf, snimatelj, sin, brat, roditelj, prijatelj, poslovan čovjek
*Nijaz Alispahić : kaza o piscu

## Reference 
## Vanjski linkovi
https://www.centarkulture.com/smoluca-selo-koje-je-imalo-smolu-atif-kujundzic/

Kategorija:Rođeni 1947.
Kategorija:Bosanskohercegovački pisci
Kategorija:Biografije, Gračanica
November Rain

"**November Rain**" je pjesma američkog hard rock benda Guns N' Roses. Napisao je je glavni vokal benda Axl Rose, a objavljena je kao singl 1992. sa njihovog trećeg studijskog albuma *Use Your Illusion I* (1991.).

"November Rain" je zauzela treće mjesto na *Billboard* Hot 100 listi Sjedinjenih Država, što je čini najdužom pjesmom u historiji koja je ušla u prvih deset te liste u vrijeme objavljivanja. To je ujedno i četvrta najduža pjesma koja je ušla na Hot 100 top listu (druga najduža u trenutku objavljivanja). Pjesma je dostigla drugo mjesto na portugalskoj listi singlova, četvrto mjesto UK Singles Chart i prvih 10 na nekoliko drugih muzičkih top lista širom svijeta.

Od objavljivanja, pjesma je prodata u više od milion primjeraka širom svijeta.

Muzički video, koji je režirao Andy Morahan, prikazuje Rose kako ženi svoju tadašnju djevojku Stephanie Seymour i kasnije tuguje na njenoj sahrani, prekinut nastupom uživo u losanđeleskom Orpheum Theatru. To je jedan od najskupljih muzičkih spotova ikada.
[mini| [Axl Rose izvodi "November Rain" u Nottingham Areni, Nottingham, UK, u maju 2012.]]

## Reference 
 

Kategorija:CS1 upotrebe (njemački)
Kategorija:Članci sa hAudio mikroformatima
Kategorija:Guns N' Roses
Igrište (pećina)

**Pećina Igrište** manji je speleološki objekat koji se nalazi u u blizini mjesta Tugovo, općina Vlasenica. Pećina je smještena pored magistralnog puta M19, Vlasenica - Han Pijesak, na karakterističnoj krivini iznad sela Tugovo. Pored ulaza u pećinu nalazi se izvor pitke vode. Ulaz u pećinu visok je 8, a širok 7 metara. Dužina objekta je 29 metara.

## Pećinska flora i fauna
Prilikom istraživanja 2015. i 2016. godine, uočeni su primjerci malog potkovastog šišmiša (*Rhinolophus hipposideros*) i velikog potkovastog šišmiša (*Rhinolophus ferrumequinum*).

## Istraživanja
Pećinu je istraživao Miralem Husanović.

## Katastarski broj
Katastarski broj pećine je 976

## Reference
Kategorija:Speleologija u Bosni i Hercegovini
Kategorija:Vlasenica
Puzavac (pećina)

**Pećina Puzavac** nalazi se na ulazu u selo Donji Pribitkovići, pored rječice Turije u općini Banovići.

## Karakteristike
Širina ulaza u pećinu je 3,5 metra, visina 2 metra, a dužina pećine 377,5 metara. Pećina se grana na dva kanala i oni se završavaju sifonima. Voda na izlazu iz pećine se akumulira i dio stanovništva je koristi za piće.

## Istraživanja
Pećinu su istraživani Admir Bajraktarević 2004. godine i  Miralem Husanović 2006. godine. Husanović navodi da je pećina 60-ih ili 70-ih godina 20. stoljeća, no ne nudi više informacija.

## Pećinska flora i fauna
Prilikom istraživanja 2016. godine uočeno je prisustvo malog potkovastog šišmiša (*Rhinolophus hipposideros*) i velikog potkovastog šišmiša (*Rhinolophus ferrumequinum*). Primijećeni su i Troflophilus brevicauda i Vulpes chama (kosti).

## Katastarski broj
Katastarski broj pećine je 3198.

## Reference
Kategorija:Speleologija u Bosni i Hercegovini
Kategorija:Banovići
Pećina '92.

'''Pećina '92''' nalazi se u blizini sela Tarevo, u općini Kladanj. Pećina je otkrivena 1992. godine i lokalno stanovništvo ju je zbog toga prozvalo pećina '92.

## Opis
Ulaz u pećinu širok je 1,1 metar, a visok 0,6 metara. Ukupna dužina objekta je 81,1 metar.

U pećini je 2015. godine tokom istraživanja Miralema Husanovića uočeno prisustvo nekoliko jedinki malog potkovastog šišmiša (*Rhinolophus hipposideros*).

Katastarski broj pećine je 5016.

## Reference
Kategorija:Speleologija u Bosni i Hercegovini
Kategorija:Kladanj
Epifizna multipla recesivna displazija

280px|right|thumb|Dinamički snimak hrskavične ploče razotkriva nastajanje epifizne multiple displazije
**Epifizna multipla autosomno recesivna displazija** (ARMED), također zvana **epifizna multipla displazija  4** (EDM4), **epifizna multipla  displazija s klinastim stopalom** ili **Epifizna displazija sa dvoslojnim patelama**, je autosomno recesivni kongenitalni poremećaj koji utiče na razvoj hrskavica i kostiju. Poremećaj ima relativno blage znakove i simptome, uključujući bolove u zglobovima, skoliozu i malformacije šaka, stopala i koljena.

Neke oboljele osobe rađaju se sa stopalom okrenutim prema unutra i prema dolje (klupska stopala). Abnormalnost koljenskih čašica koja se naziva dvoslojna patela je također relativno česta. Iako neki ljudi s recesivnom multiplom epifiznom displazijom imaju nizak rast kao odrasli, većina je normalne visine. Incidencija nije poznata jer se mnogi slučajevi ne dijagnosticiraju zbog blagih simptoma.

## Uzrok
Uzrok ARMED-a su mutacije u  genu SLC26A2 (DTDST) , lociranom na ljudskom hromosomskoj poziciji 5q32-33.1. Smatra se blažim poremećajem unutar spektra skeletnih poremećaja uzrokovanih mutacijama u genu, koji kodira protein koji je neophodan za normalan razvoj hrskavice i njenu konverziju u kost. Mutacije u genu SLC26A2 mijenjaju strukturu hrskavice u razvoju, sprečavajući kosti da se pravilno formiraju i rezultiraju povezanim malformacijama skeleta.

Poremećaj se nasljeđuje po autosomno recesivnom obrascu. To znači da je defektni gen odgovoran za poremećaj lociran na autosom u (hromosom 5 je autosom) i dvije kopije defektnog gena (po jedan naslijeđen od svakog roditelja) potrebne su da bi potomci bili s poremećajem. Roditelji osobe sa autosomno recesivnim poremećajem nose jednu kopiju defektnog gena, ali obično ne doživljavaju nikakve znakove ili simptome poremećaja.

## Također pogledajte
* Višestruka epifizna displazija

## Reference
## Vanjski linkovi 
* 
* 
* 

Kategorija:Geni na hromosomu 5
Kategorija:Autosomno recesivni poremećaji
Ahmet Fetahagić

**Ahmet Fetahagić** je narodni heroj Jugoslavije i učesnik Španskog građanskog rata na strani republikanskih snaga.

## Biografija
Ahmet Fetahagić rođen je 14. maja 1913. godine u Zavidovićima, u radničkoj porodici. Nakon završene srednje škole, pohađa gimnaziju u Sarajevu, te se kao srednjoškolac prikljućuje omladinskom pokretu. Potom u Pragu studira tehničke nauke i biva aktivan u studentskom pokretu. Godine 1937. primljen je u Komunističku partiju Jugoslavije Iste godine sa grupom jugoslovenskih studenata iz Praga, odlazi u Španiju i pridružuje se jedinicama Španske republikanske armije.

U Španiji biva četiri puta ranjavan, te pokazuje  hrabrost, za što među saborcima dobiva nadimak Čelik. Fetahagić je u Španiji završio vojni kurs i postao komandir voda u internacionalnoj brigadi i dobio čin poručnika. Postao je počasni član Federacije studenata Španije.

Nakon poraza republikanskih snaga, Fetahagić se zajedno sa većinom jugoslovenskih dobrovoljaca Španske republikanske armije, povukao u Francusku i tamo je u koncentracionom logoru proveo vrijeme do kapitulacije Francuske. Nakon kapitulacije, po odluci Partije, javlja se za rad u Njemačkoj, iz koje se u ljeto 1941. godine partijskim kanalima vraća u Jugoslaviju.

Fetahagić se po dolasku u Jugoslaviju, odmah uključuje u rad Komunističke partije i pripremanje oružanog ustanka. Tokom 1941. i do aprila 1942. godine djelovao je kao ilegalni partijski radnik, a zatim  je upućen u partizanski odred "Zvijezda" u istočnu Bosnu. Maja 1943. godine prelazi u Travnički partizanski odred. Za načelnika Štaba 9. krajiške udarne brigade postavljen je u ljeto 1943. godine. Početkom maja 1944. Ahmet je primio dužnost načelnika Štaba 20. dalmatinske divizije, a u jesen 1944. postavljen je za zamjenika komandanta Unske operativne grupe 4. korpusa Narodnooslobodilačke vojske, sa zadatkom da radi na učvršćenju jedinica ove grupe u Cazinskoj krajini. Kao i u španskoj revoluciji, Fetahagić je opet pokazao izuzetnu hrabrost, požrtvovanost i sposobnost.

Ahmet Fetahagić poginuo je u borbama s Nijemcima i ustašama kod Izačića, u blizini Bihaća, 25. decembra 1944. godine. Narodnim herojem proglašen je 10. septembra 1949. g'

## Reference 
Kategorija:Rođeni 1913.
Kategorija:Umrli 1944.
Kategorija:Nosioci Ordena narodnog heroja
Kategorija:Narodni heroji iz Bosne i Hercegovine
Kategorija:Biografije, Zavidovići
Kategorija:Jugoslavenski partizani
Kategorija:Bosanskohercegovački partizani
Bosanskohercegovačke novine

***Bosanskohercegovačke novine*** list je koji je izlazio u Sarajevu u periodu od 1878. do 1881. godine. List kasnije izlazi pod nazivom *Sarajevski list*. Ukupno je objavljen 61 štampani broj. List je izlazio dva puta sedmično, nedjeljom i četvrtkom. Štampan je na latinici i ćirilici. Pojedini prilozi objavljivani su na njemačkom jeziku.

## Izdavač
Izdavač *Bosansko-hercegovačkih novina* bila je Carska i kraljevska vladina tiskara. List se uglavnom bavio politikom.

## Urednici
Urednik lista je bio Jan Lukeš.

## Reference
## Vanjski linkovi
* Bosansko=hercegovačke novine, Digitalna kolekcije Nacionalne i univerzitetske biblioteke Bosne i Hercegovine

Kategorija:Časopisi u Bosni i Hercegovini
Kategorija:Mediji u Sarajevu
Kategorija:Časopisi u Austro-Ugarskoj
Kategorija:Časopisi osnovani 1878.
Kategorija:Časopisi prestali s izlaženjem 1881.
Otospondilomegaepifizna displazija

** Otospondilomegaepifizna displazija** (OSMED) je autosomno recesivni poremećaj rasta kostiju koji rezultira abnormalnostima skeleta, teškim gubitkom sluha i karakterističnim crtama lica. Naziv stanja ukazuje na to da utiče na sluh (oto-) i kosti kičme (spondilo-), te povećava krajeve kostiju (megaepifize).

Karakteristike OSMED-a su slične onima kod drugog skeletnog poremećaja, Weissenbacher-Zweymüllerov sindrom. Otospondilomegaepifizna displazija je podtip kolagenopatija tipa II i XI.

## Patofiziologija
Otospondilomegaepifiznu displaziju uzrokuju mutacije u genu *COL11A2*. Protein kojeg kodira gen *COL11A2* uključen je u proizvodnju tipa kolagena XI. Ovaj tip kolagena važan je za normalan razvoj kostiju i drugih vezivnih tkiva. Mutacije u genu "COL11A2" dovode do gubitka funkcije ovog tipa kolagena, što rezultira znakovima i simptomima OSMED-a.

OSMED se nasljeđuje po autosomno recesivnom obrascu, što znači da se defektni gen nalazi na autosomu, a dvije kopije defektnog gena –x po jedna od svakog roditelja – moraju biti naslijeđene da bi osoba bila pogođena poremećajem. Roditelji (heterozigoti) djeteta s autosomno recesivnim poremećajem obično nisu pogođeni, ali su nositelji po  jedne kopije izmijenjenog gena. Recesivni obrazac nasljeđivanja čini OSMED jedinstvenim među kolagenopatijama tipa II i tipa XI.

## Dijagnoza
Karakteristična obilježja  OSMED-a uključuju teške probleme s kostima i zglobovima i vrlo ozbiljan gubitak sluha. Ovaj poremećaj pogađa epifize, dijelove kosti u kojima dolazi do rasta. Ljudi s ovim stanjem često su niži od prosjeka jer su im kosti na rukama i nogama neobično kratke. Ostali skeletni znaci uključuju uvećane zglobove, kratke šake i prste, te ravne kosti kičme (pršljenova). Osobe s ovim poremećajem često imaju bolove u leđima i zglobovima, ograničeno kretanje zglobova i artritis koji počinje rano u životu. Teški gubitak sluha visokog tona je čest. Tipske crte lica uključuju izbočene oči, uvučeni nosni most, uvrnut nos sa velikim, zaobljenim vrhom i malu donju vilicu. Neka oboljela novorođenčad rađaju se s otvorom na krovu usta, koji se naziva rascjep nepca.

## Liječenje
Liječenje je samo simptomsko, što uključuje zatvaranje rascjepa nepca, audiometriju, prilagođeno liječenje gubitka sluha i liječenje bolova u zglobovima.

## Epidemiologija
Učestalost ovog poremećaja nije poznata, ali je vrlo rijetka. Prijavljeno je samo nekoliko porodica sa ovim stanjem.

## Reference
* 
* 

## Vanjski  linkovi 
Ovaj članak uključuje tekst iz javnog domena iz Nacionalne medicinske biblioteke SAD

Kategorija:Geni na hromosomu 6
 Kategorija:Autosomno recesivni poremećaji
Kategorija:Kolagenske bolesti
Kategorija:Rijetke bolesti
Prisilno raseljavanje

**Prisilno raseljavanje** (**prisilna migracija**) jest nedobrovoljno ili prisilno kretanje osobe ili ljudi iz njihovog doma ili matične regije. UNHCR definira "prisilno raseljavanje" na sljedeći način: raseljeni "kao rezultat progona, sukoba, generaliziranog nasilja ili kršenja ljudskih prava".

Prisilno raseljeno lice može se nazivati i "prisilnim migrantom", "raseljenom osobom", ili, ako je raseljeno unutar svoje matične zemlje, "interno raseljenom osobom". Dok se neka raseljena lica mogu smatrati izbjeglicama, posljednji termin se posebno odnosi na takva raseljena lica koja primaju zakonski definiranu zaštitu i kao takva su priznata od strane njihove zemlje prebivališta i/ili međunarodnih organizacija.

Prisilno raseljavanje je privuklo pažnju u međunarodnim diskusijama i kreiranju politika od evropske migrantske krize. Ovo je od tada rezultiralo većim razmatranjem uticaja prisilnih migracija na pogođene regione van Evrope. Različite međunarodne, regionalne i lokalne organizacije razvijaju i provode pristupe kako za spriječavanje tako i za ublažavanje uticaja prisilne migracije u prethodnim matičnim regionima, kao i regionima primaoca ili destinacije. Osim toga, ulažu se određeni napori na saradnju kako bi se prikupili dokazi kako bi se tražilo krivično gonjenje onih koji su umiješani u izazivanje događaja prisilne migracije izazvane ljudskim djelovanjem. Otprilike preko 60 miliona ljudi može se smatrati prisilno raseljenim od početka 21. vijeka, a većina dolazi s globalnog juga

## Definicije 
Vlade, nevladine organizacije, druge međunarodne organizacije i društveni naučnici definišu prisilno raseljavanje na razne načine. Općenito su se složili da se radi o prisilnom uklanjanju ili preseljenju osobe iz njenog okruženja i povezanih veza. Može uključivati različite vrste kretanja, kao što su bijeg (od bijega), evakuacija i transfer stanovništva.

## Reference
Kategorija:Zločini protiv čovječnosti
Kategorija:Populacija
Kategorija:Kršenje ljudskih prava